joelniklaus/EU_Wikipedias huggingface dataset:
Σίγκεμπερ του Ουέσσεξ

Ο Σίγκεμπερ του Ουέσσεξ, βασιλιάς του Ουέσσεξ (756 - 757) διαδέχτηκε τον μακρινό συγγενή του Κάθριντ του Ουέσσεξ. Σύντομα ανατράπηκε από την εξουσία από ένα συμβούλιο ευγενών που συνεκλήθη στο Χαμσάιρ και τον κατηγόρησε για φόνο, ο Σίγκεμπερ εξορίστηκε και στην συνέχεια εκτελέστηκε, ακούγεται ότι πίσω από όλη την ιστορία ανατροπής του βρισκόταν ο Έθελμπαλντ της Μερκίας. Ο αδελφός του Σίγκεμπερ οδηγήθηκε επίσης μαζί του στην εξορία αλλά επέστρεψε πολύ αργότερα δολοφονώντας τον διάδοχο του Σίγκεμπερχτ Κίνεγουλφ του Ουέσσεξ (786).

Πηγές

Lee, Sidney, ed. (1897). "Sigebert (d.756?)". Dictionary of National Biography. 52. London: Smith, Elder & Co.

Εξωτερικοί σύνδεσμοι

Σίγκεμπερ

Βασιλείς του Ουέσσεξ
Κλόνταϊκ (Γιούκον)

Το Κλόνταϊκ (αγγλικά: Klondike, ) είναι περιοχή του εδάφους του Γιούκον στον βορειοδυτικό Καναδά, ανατολικά των συνόρων με την Αλάσκα. Βρίσκεται περιμετρικά του μικρού ποταμού Κλόνταϊκ, ο οποίος χύνεται στον ποταμό Γιούκον από τα ανατολικά, στο ύψος του Ντόσον Σίτι.

Το Κλόνταϊκ είναι ιδιαιτέρως γνωστό για την μαζική εισροή χρυσοθήρων (γνωστή και ως Πυρετός του Χρυσού του Κλόνταϊκ), η οποία ξεκίνησε το 1897 και διήρκεσε έως το 1899. Στην περιοχή εξορύσσεται χρυσός συνεχόμενα έκτοτε, με εξαίρεση μια περίοδο διακοπής από τα τέλη της δεκαετίας του 1960 έως τις αρχές της δεκαετίας του 1970.

Η ονομασία «Klondike» προήλθε από παραφθορά της λέξης «Tr'ondëk» της γλώσσας Γλώσσα Χαν, η οποία σημαίνει «νερό-λίθινος επικρουστήρας», την οποία οι πρώτοι χρυσοθήρες δυσκολεύονταν να προφέρουν.

Κλίμα 
Το κλίμα είναι ζεστό στην διάρκεια του σύντομου καλοκαιριού, ενώ είναι ιδιαίτερα ψυχρό στην διάρκεια του μακρύ χειμώνα. Στα τέλη Οκτωβρίου δημιουργείται πάγος πάνω στα ποτάμια. Το έδαφος κατά την μεγαλύτερη διάρκεια του έτους είναι παγωμένο σε βάθος 1 έως 3 μέτρων.

Παραπομπές 

Γεωγραφία του Γιούκον
Πυρετός του Χρυσού του Κλόνταϊκ
Γεωγραφικές περιοχές του Καναδά
Αμερικανικό Πιτ Μπουλ Τεριέ

Το Αμερικανικό Πιτ Μπουλ Τεριέ (American Pit Bull Terrier, APBT) είναι μια μεσαίου μεγέθους ράτσα σκύλου, του οποίου οι πρόγονοι κατάγονται από τις Βρετανικές νήσους. Σε σύγκριση με το Σταφορντσάιρ Μπουλ Τεριέ, το Αμερικανικό Πιτ Μπουλ είναι μεγαλύτερο. Ένα αυθεντικό Αμερικανικό Πιτ Μπουλ ζυγίζει από 15 με 27 κιλά. Αν ένα Πιτ Μπουλ ζυγίζει πάνω από 31 κιλά, είναι πολύ πιθανό ότι ο σκύλος έχει αναμιχθεί με μεγαλύτερη φυλή ή έχει ξεφύγει από το πρότυπο του πραγματικού αμερικάνικου τεριέ.

Δώδεκα χώρες στην Ευρώπη, καθώς και η Αυστραλία, ο Καναδάς, το Εκουαδόρ, η Μαλαισία, η Νέα Ζηλανδία, το Πουέρτο Ρίκο, η Σιγκαπούρη και η Βενεζουέλα έχουν θεσπίσει κάποια μορφή νομοθεσίας ειδικά για σκυλιά τύπου Πιτ Μπουλ, συμπεριλαμβανομένου και του Αμερικανικού Πιτ Μπουλ Τεριέ, αρχίζοντας από απαγορεύσεις και όρους ιδιοκτησίας. Η πολιτεία της Νέας Νότιας Ουαλίας στην Αυστραλία θέτει περιορισμούς στη φυλή, συμπεριλαμβανομένης της υποχρεωτικής στείρωσης. Η φυλή αυτή απαγορεύεται στο Ηνωμένο Βασίλειο και στην καναδική επαρχία του Οντάριο, καθώς και σε πολλές τοποθεσίες στις Ηνωμένες Πολιτείες.

Χαρακτήρας 
Τα βασικά χαρακτηριστικά του Αμερικανικού Πιτ Μπουλ είναι η δύναμη και η εμπιστοσύνη του. Αυτή η φυλή είναι πρόθυμη να ευχαριστήσει τους ανθρώπους και να τους γεμίσει με ενθουσιασμό. Τα Αμερικανικά Πιτ Μπουλ μπορούν να γίνουν εξαιρετικά οικογενειακά σκυλιά, με πολλή αγάπη για τα παιδιά. Τα Αμερικανικά Πιτ Μπουλ είναι επιθετικά με τα σκυλιά και τα άλλα ζώα, η κοινωνικοποίηση από μικρή ηλικία είναι αναγκαία για αυτά τα σκυλιά. Κάποτε σκυλιά ταυρομαχιών και αργότερα κυνομαχιών, ένα αυθεντικό Αμερικάνικο Πιτ Μπουλ δεν πρέπει ποτέ να μείνει χωρίς επίβλεψη με άλλα σκυλιά ή ζώα, συμπεριλαμβανομένων και μεγαλύτερων ζώων, αυτή η φυλή είναι ατρόμητη και μπορεί να τα βάλει με ζώα όσο μεγάλα όσο ένας ταύρος. Ένα Πιτ Μπουλ τεριέ χωρίς λόγο δεν θα δείξει ποτέ επιθετική συμπεριφορά σε άνθρωπο, για αυτό το λόγο ο σκύλος αυτός δεν είναι ιδανικός για φύλακας. Επίσης το αμερικανικό τεριέ μπορεί να γίνει άψογο κυνηγόσκυλο λόγω της ταχύτητας, της ευλυγισίας και της αντοχής του στον πόνο.

Το Αμερικανικό Πιτ Μπουλ Τεριέ χρειάζεται έναν ιδιαίτερα ικανό και αφοσιωμένο ιδιοκτήτη. Η φυλή είναι τρομερά ενεργητική και απαιτεί καθημερινή άσκηση καθώς και κοινωνικοποίηση. Μια καθημερινή διαδρομή των πέντε μιλίων είναι καλό ξεκίνημα για το Πιτ Μπουλ. Επιπλέον ασκήσεις τραβήγματος και ασκήσεις δοντιών είναι ιδανικές. Αλλά χρειάζεται προσοχή με τις ασκήσεις αναρρίχησης και άλματος, γιατί μετά ο σκύλος μπορεί να είναι ικανός να αποδράσει από την αυλή του.

Υγεία 
Το Αμερικανικό Πιτ Μπουλ τεριέ είναι γενικά μια φυλή με λίγα προβλήματα υγείας, με ένα προσδόκιμο ζωής από 8 με 15 χρόνια. Είναι ευαίσθητα στον Παρβοϊό όταν είναι κουτάβια, αλλά καθώς και σε αλλεργίες όταν ενηλικιωθούν. Αλλά κοινά προβλήματα στα Πιτ Μπουλ είναι οι κληρονομικοί καταρράκτες και οι δυσπλασίες του ισχίου.

Γραμμές αίματος 
Υπάρχουν πολλές γραμμές αίματος του αυθεντικού αμερικάνικου Πιτ Μπουλ με τις πιο γνωστές να είναι οι Jeep, Nigerino, Chinaman, Frisco, Eli, Boudreaux, Sorrells και Honeybunch.

Εξωτερικοί σύνδεσμοι 

Αμερικανικό Πιτ Μπουλ Nigerino
Γραμμές αίματος Chinaman

Φυλές σκύλων
Μπεντριφελέκ Καντινεφέντι

Η Μπεντριφελέκ Καντινεφέντι (Οθ. Τούρκικα:بدر فلك قادین‎) (Τούρκικα: Bedrifelek Kadınfendi, 4 Ιανουαρίου 1851 - 6 Φεβρουαρίου 1930) ήταν η τρίτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu İkinci Bedrifelek Kadın Efendi Hazretleri

Βιογραφία
Η Μπεντριφελέκ Καντινεφέντι γεννήθηκε στις  στην, και ήταν κόρη του Μεχμέτ Μπέη Κάρζεγκ και της συζύγου του Φαρουχάν Ινάλ-Ιπά. Το πραγματικό της όνομα είναι άγνωστο. Ήταν ανιψιά της συζύγου του Αμπντούλ Μετζίτ Α΄, της Σαγιεστέ Χανιμεφέντι. Είχε μπλε μάτια και ξανθά μαλλιά. Το 1864, κατά την εθνοκάθαρση των Κιρκασιανών, η οικογένειά της μετανάστευσε από τον Καύκασο στην Κωνσταντινούπολη, όπου παραδόθηκε στο δικαστήριο του οθωμανού σουλτάνου. Στις 18 Νοεμβρίου 1868 η Μπεντριφελέκ παντρεύτηκε τον Ηγεμόνα Αμπντούλ Χαμίτ στο Παλάτι Ντολμαμπαχτσέ. Στις 11 Ιανουαρίου 1870 γέννησε το πρώτο της παιδί τον Ηγεμόνα Μεχμέτ Σελίμ Εφέντι στο Παλάτι Μπεσίκτας, το 1872 γεννήθηκε η μοναδική της κόρη η Ζεκιγιέ Σουλτάν και το 1878 γεννήθηκε ο Ηγεμόνας Αχμέτ Νουρί Εφέντι.

Όταν ο Αμπντούλ Χαμίτ ανέβηκε στον θρόνο ως Αμπντούλ Χαμίτ Β΄, η Μπεντριφελέκ έλαβε την "Üçüncü Kadınefendi" (τρίτη γυναίκα). Λίγο αργότερα έλαβε τον τίτλο της "İkinci Kadınefendi" (δεύτερη γυναίκα), μετά την προκάτοχό της και δεύτερη σύζυγο του Αμπντούλ Χαμίτ, την Σαφινάζ Νουρεφζούν Καντινεφέντι, καθώς στις 26 Ιουλίου 1879 ο σουλτάνος και Σαφινάζ χώρισαν. Στις 11 Απριλίου 1895 η Ναζικεντά Καντινεφέντι πέθανε και η Μπεντριφελέκ έγινε η "Baș Kadınefendi" (πρώτη γυναίκα) και επικεφαλής αυτοκρατορική σύζυγος.

Μετά την εκθρόνιση Αμπντούλ Χαμίτ Β΄ το 1909, η Μπεντριφελέκ, ο Αμπντούλ Χαμίτ εγκαταστάθηκαν μαζί με τον γιο τους, τον Ηγεμόνα Μεχμέτ Σελίμ στο Σερεντσεμπέη, όπου ο Αμπντούλ Χαμίτ πέθανε το 1918. Μετά την κατάργηση του Οθωμανικού Χαλιφάτου από το Κοινοβούλιο της Δημοκρατίας της Τουρκίας το 1924, ο Ηγεμόνας Μεχμέτ Σελίμ εξορίστηκε στη Νίκαια της Γαλλίας. Η Μπεντριφελέκ ήταν το μοναδικό μέλος της αυτοκρατορικής οικογένειας, που δεν εξορίστηκε και έτσι παρέμεινε στην Τουρκία.

Η Μπεντριφελέκ Καντινεφέντι πέθανε στις 6 Φεβρουαρίου 1930 στο Παλάτι Γιλντίζ στην Κωνσταντινούπολη σε ηλικία 79 ετών. Είναι θαμμένη στο Γενί Τζαμί στην Κωνσταντινούπολη.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Σουλτάνες της Οθωμανικής Αυτοκρατορίας
Σκαλούλα Φωκίδας

Η Σκαλούλα είναι ορεινός οικισμός που βρίσκεται στη Δωρίδα του Νομού Φωκίδος, σε υψόμετρο 680 μέτρα. Έχει πληθυσμό 27 κατοίκους, σύμφωνα με την απογραφή του 2011 και μαζί με το Αιγίτιο, τη Λεύκα, το Παλαιόκαστρο και την Πεντάπολι, αποτελεί την Τοπική Κοινότητα Πενταπόλεως της Δημοτικής Ενότητας Λιδωρικίου του Δήμου Δωρίδος.

Γεωγραφία - Ιστορία 
Το χωριό βρίσκεται ΝΔ του Λιδωρικίου σε απόσταση περίπου 7 χλμ., ΒΔ της Πεντάπολης (3 χλμ.) και ΝΑ από τις Καρούτες (6 χλμ.), πολύ κοντά στη λίμνη του Μόρνου. Την περίοδο της Γερμανοϊταλικής κατοχής (1941 – 1944) το χωριό, όπως και τα γειτονικά Αιγίτιο, Βραΐλα, Καρούτες και Λιδωρίκι, κάηκε από τους Γερμανούς. Μετά την απελευθέρωση, η Πολιτεία αποφάσισε να δημιουργηθεί ο οικισμός της Πεντάπολης, όπου εγκαταστάθηκαν οι περισσότεροι από τους εναπομείναντες κάτοικους της Σκαλούλας με αποτέλεσμα ο πληθυσμός της συνεχώς να φθίνει.

Παραπομπές 

Χωριά του νομού Φωκίδας
Δήμος Δωρίδος
Αδριανούπολη Παφλαγονίας

Η Αδριανούπολη Παφλαγονίας ήταν πόλη στη νοτιοδυτική Παφλαγονία της Μικράς Ασίας (σημερινή Τουρκία), ευρισκόμενη σε απόσταση περίπου 3 χιλιομέτρων δυτικά του σημερινού Εσκιπαζάρ. Κατοικείτο από, τουλάχιστον, τον 1ο αιώνα π.Χ. έως τον 8ο αιώνα μ.Χ. Έλαβε την ονομασία της από τον Ρωμαίο Αυτοκράτορα Αδριανό στην διάρκεια του 2ου αιώνα μ.Χ.

Όταν ο Αυτοκράτορας Θεοδόσιος Α΄ (347-395) ενοποίησε τμήματα της Παφλαγονίας και της Βιθυνίας εντός νέας επαρχίας υπό την ονομασία Ονωριάς, η Αδριανούπολη έγινε γνωστή ως Αδριανούπολη Ονωριάδας, ονομασία υπό την οποία ήταν γνωστή η πρώην επισκοπική έδρα, η οποία περιλαμβάνεται, σήμερα, στον κατάλογο των τιμητικών επισκοπών, γνωστό ως Annuario Pontificio.

Η πόλη είναι γνωστή ως γενέτειρα των Αγίων Αλύπιου του Στυλίτη και Στυλιανού Παφλαγονίας.

Παραπομπές

Πηγές 
 "The Paphlagonia Project: An Overview on the Results"

Ρωμαϊκές πόλεις στην Τουρκία
Παφλαγονία
Εγκαταλελειμμένοι οικισμοί στην Τουρκία
Αδριανός
Ιστορία της Επαρχίας του Καραμπούκ
Ισλάμοβατς

Το Ισλάμοβατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

Ετυμολογία 
Η ονομασία προέρχεται από την λέξη Ισλάμ, η οποία είναι η ονομασία της αβρααμικής θρησκείας η οποία ακολουθείται από την πλειοψηφία του πληθυσμού του χωριού.

Γεωγραφία

Ιστορία

Δημογραφία

Ιστορική εξέλιξη του πληθυσμού του οικισμού

Κατανομή του πληθυσμού ανά εθνότητα (1991)

Δείτε επίσης 
 Πόλεις της Βοσνίας και Ερζεγοβίνης
 Δήμοι της Βοσνίας και Ερζεγοβίνης

Παραπομπές

Εξωτερικοί Σύνδεσμοι 
  Maplandia
  Δορυφορική εικόνα του Ισλάμοβατς στο fallingrain.com

Οικισμοί του Μπρτσκο
Οικισμοί του Μπρτσκο με βοσνιακή πληθυσμιακή πλειοψηφία
Σκαλωτή Δράμας

Η Σκαλωτή (έως το 1927 γνωστή ως Λιμπάν) είναι ορεινό χωριό στην Περιφέρεια Ανατολικής Μακεδονίας και Θράκης του νομού Δράμας, με 102 κατοίκους κατά την απογραφή του 2011.

Ιστορία 
Κατά την Αρχαιότητα, στην περιοχή κατοικούσαν οι Δίοι, οι οποίοι αναφέρονται ως θρακικό φύλο. 

Κατά την Οθωμανική περίοδο, στο χωριό κατοικούσαν ως επί το πλείστον, μουσουλμάνοι, οι οποίοι προσέφυγαν στην Τουρκία το 1923 και στη θέση τους εγκαταστάθηκαν πρόσφυγες. 

Τον Μάιο του 1944, τα βουλγαρικά στρατεύματα Κατοχής κατέστρεψαν τον οικισμό και εκτέλεσαν δέκα κατοίκους του (ανάμεσά τους και πέντε ανήλικους) ως αντίποινα για τις απώλειες που υπέστησαν λίγες μέρες νωρίτερα στη μάχη της γέφυρας Παπάδων.

Γεωγραφία 
Η Σκαλωτή βρίσκεται στην ιστορική και γεωγραφική περιοχή Τσετς, ψηλά στις νοτιοδυτικές πλαγιές της Ροδόπης και συγκεκριμένα στο όρος Ελατιά, 12 χλμ. βορειοανατολικά του Σιδηρόνερου στο δάσος Ελατιάς.

Παραπομπές

Εξωτερικές αναφορές 
 Ο τόπος του χωριού Σκαλωτή

Χωριά του νομού Δράμας
Δήμος Δράμας
Μιράντα Κερ

H Μιράντα Μέι Κερ (Miranda May Kerr, 20 Απριλίου 1983) είναι Αυστραλή μοντέλο και επιχειρηματίας.

Ως μοντέλο είναι περισσότερο γνωστή ως αγγελάκι της Victoria's Secret. Το 2009 ίδρυσε την εταιρία οργανικών προϊόντων ομορφιάς KORA Organics.

Προσωπική ζωή 
Το 2007 ξεκίνησε τη σχέση της με τον Ορλάντο Μπλουμ, με τον οποίο παντρεύτηκαν τον Ιούλιο του 2010 και απέκτησαν μαζί έναν γιο, τον Φλιν-Κρίστοφερ (γενν. 6 Ιανουαρίου 2011). Τον Οκτώβριο του 2013 ανακοίνωσαν από κοινού το διαζύγιο τους.

Το 2014 ξεκίνησε τη σχέση της με τον ιδρυτή του Snapchat, Έβαν Σπίγκελ, με τον οποίο παντρεύτηκαν στις 27 Μαΐου 2017. Έχουν αποκτήσει μαζί δύο γιούς, τον Χαρτ (γενν. 8 Μαΐου 2018) και τον Μάιλς (γενν. 16 Οκτωβρίου 2019).

Φιλμογραφία

Παραπομπές 

Φωτομοντέλα
Αλεσσάντρα Αμπρόζιο

H Αλεσσάντρα Κορίν Αμπρόζιο (, 11 Απριλίου 1981) ευρέως γνωστή ως Αλεσσάντρα Αμπρόζιο είναι Βραζιλιάνα-Αμερικανίδα μοντέλο. Είναι περισσότερο γνωστή από τις επιδείξεις της εταιρείας εσωρούχων Victoria's Secret ως ένα από τα περίφημα «αγγελάκια» της. 

Το 2012 το περιοδικό Forbes την συμπεριέλαβε στη λίστα με τα πιο ακριβοπληρωμένα μοντέλα παγκοσμίως, με εισόδημα 6 εκατομμύρια δολάρια σε μια χρονιά.

Προσωπική ζωή 
Το 2005 έγινε ζευγάρι με τον Αμερικανό επιχειρηματία Τζέιμι Μαζούρ. Αρραβωνιάστηκαν τρία χρόνια αργότερα και απέκτησαν δύο παιδιά: την Άνια Λουίζ Αμπρόζιο Μαζούρ (γενν. 24 Αυγούστου 2008) και τον Νόα Φίνιξ Αμπρόζιο Μαζούρ (γενν. 7 Μαΐου 2012). Το ζευγάρι ανακοίνωσε το χωρισμό του, τον Μάρτιο του 2018.  

Το 2020, η Αμπρόζιο πολιτογραφήθηκε Αμερικανίδα.

Παραπομπές

Εξωτερικοί σύνδεσμοι
 

Αμερικανίδες μοντέλα
Βραζιλιάνες μοντέλα
Σώταινα Φωκίδας

Η Σώταινα είναι ορεινό χωριό στη Δωρίδα του Νομού Φωκίδος, σε υψόμετρο 700 μέτρα. Έχει πληθυσμό 20 κατοίκους, σύμφωνα με την απογραφή του 2011 και αποτελεί την Τοπική Κοινότητα Σωταίνης της Δημοτικής Ενότητας Λιδωρικίου του Δήμου Δωρίδος.

Διοικητικά-ιστορικά 
Το χωριό από το 1836 ανήκε στο Δήμο Τολοφώνος. Το 1912 προσαρτήθηκε ως οικισμός στην Κοινότητα Καλλιθέας και το 1919 αναγνωρίστηκε ως ανεξάρτητη κοινότητα. Η τοπική παράδοση αναφέρει ότι η αρχική τοποθεσία ήταν στη θέση «Παλιόγουρνα» και η τότε ονομασία της Καρυά. Την περίοδο της Τουρκοκρατίας, μετά από μεγάλη μάχη στη θέση «Πολεμίστρα» και τη σφαγή που ακολούθησε, το χωριό μεταφέρθηκε στη σημερινή του τοποθεσία. Σύμφωνα με κάποιους μελετητές η προέλευση του ονόματος Σώταινα προέρχεται από τη λέξη «Σωτηρία» ή «Σωτήραινα».

Γεωγραφία-αξιοθέατα 
Η Σώταινα βρίσκεται ΒΔ του Μαλανδρίνου, ανάμεσα στα χωριά Αμυγδαλιά, Βραΐλα και Μακρινή στη ΒΔ πλαγιά του όρους Κουτσουρός. Γύρω από το χωριό και προς τον Κουτσουρό υπάρχει πυκνό δάσος από πουρνάρια, καθώς και πηγές με άφθονα νερά. Χαρακτηριστικές είναι οι μικρές σπηλιές και οι μεγάλες «κοτρώνες» της περιοχής που τα παλιά χρόνια χρησίμευαν στους κατοίκους ως τόπος προφύλαξης από κινδύνους. Αξιοθέατα του χωριού είναι ο ναός του πολιούχου Αγίου Γεωργίου, της Αγίας Παρασκευής που χτίστηκε στα 1894 και τα ιδιόκτητα εξωκλήσια Άγιος Νικόλαος, Άγιος Παντελεήμων και Άγιος Αθανάσιος

Παραπομπές

Δήμος Δωρίδος
Χωριά του νομού Φωκίδας
Γιώργος Φάνος


Ο Γιώργος Φάνος ήταν Κύπριος γιατρός και ποιητής. Γεννήθηκε στη Λευκωσία το 1918. Σπούδασε ιατρική στην Αθήνα. Επιστρέφοντας στην Κύπρο άσκησε το επάγγελμα του γιατρού στην Αμμόχωστο, από το 1942 έως το 1974. Μετά την τουρκική εισβολή του 1974 εγκαταστάθηκε στην Πάφο όπου συνέχισε να εργάζεται ως γιατρός.

Ασχολήθηκε με την ποίηση, την πεζογραφία (γράφοντας με το ψευδώνυμο Σύλβιος Μιράντης) και την κριτική μελέτη. Συνεργασίες του φιλοξενήθηκαν κατά καιρούς σε ελλαδικά και κυπριακά έντυπα. 

Εξέδωσε δύο ποιητικές συλλογές:
Στον Μακάριο Γ΄ (1959)
Βορά στη Μπόρα (1965)

Στα ποιήματά του είναι έντονος ο προσωπικός, αυτοβιογραφικός τόνος. Παρά τους πεζολογικούς ρυθμούς που υιοθετούνται, τα χαρακτηριστικά της ποιητικής του δημιουργίας παραπέμπουν στο κυρίαρχο μεσοπολεμικά κίνημα του νεοσυμβολισμού.

Απεβίωσε το 1994 στην Πάφο.

Διάφορα 
Ο Γιώργος Φάνος αποτελεί ένα από τα ιδρυτικά μέλη του αθλητικού σωματείου Νέα Σαλαμίνα Αμμοχώστου. Διετέλεσε πρόεδρος του σωματείου από τον Νοέμβριο του 1948 έως το 1951.

Παραπομπές

Βιβλιογραφία

Εξωτερικοί σύνδεσμοι 
Εξώφυλλο ποιητικής συλλογής του και αφιέρωση

Κύπριοι ποιητές
Κύπριοι ιατροί
Πρόεδροι Νέας Σαλαμίνας Αμμοχώστου
Μπαχτιγιέ Μουρσάλογλου

Η Μπαχτιγιέ Μουρσάλογλου (τουρκικά :  Bahtiye Mursaloglu) (Μπολού, 1918 - Άγκυρα 8 Φεβρουαρίου 1999) ήταν Τουρκάλα πρωταθλήτρια της αντισφαίρισης, της σκοποβολής, της ιππασίας και του σκι, πανεπιστημιακός η οποία πρωτοστάτησε σε επιστημονικές έρευνες και μελέτες για την διατήρηση της απειλούμενης μεσογειακής φώκιας μονάχους μονάχους στην Τουρκία.

Βιογραφία 
Γεννήθηκε σε αγροτική οικογένεια, με το επώνυμο Χανίμ και είχε άλλες τέσσερις αδελφές. Σπούδασε στο Ανώτατο Γεωπονικό Ινστιτούτο της Άγκυρας και όταν αποφοίτησε το 1939, συνέχισε στο ίδιο ίδρυμα στο τμήμα ζωολογίας ως το 1942 που μεταφέρθηκε στο νεοσυσταθέν τμήμα Ζωολογίας της σχολής επιστημών του Πανεπιστημίου της Άγκυρας, το 1951 έγινε αναπληρώτρια καθηγήτρια και έκανε μεταδιδακτορικές σπουδές στο Κάνσας των ΗΠΑ. Από το 1965 ήταν καθηγήτρια στο πανεπιστήμιο της Άγκυρας. Από το 1960 περίπου ασχολήθηκε με την μελέτη και προστασία της μονάχους μονάχους κάνοντας πολλές έρευνες και μελέτες στις τουρκικές ακτές, . Κέρδισε το ετήσιο τουρκικό Βραβείο ερευνητικών επιδόσεων το 1996, ήταν μέλος σε πολλούς επιστημονικούς διεθνείς και εγχώριους οργανισμούς και συλλόγους.

Αθλητική καριέρα 
Σαν αθλήτρια από το 1942 έως το 1952 που σταμάτησε τον αθλητισμό ήταν πολλές φορές πρωταθλήτρια Τουρκίας στην αντισφαίριση, πατινάζ, ιππασία και το αλπικό σκι. Ήταν πρωταθλήτρια Τουρκίας στην αντισφαίριση στο απλό το 1948, στο διπλό μεικτό ήταν πρώτη το 1948, 1950, 1951 και το 1952. Ήταν πρωταθλήτρια Άγκυρας στο μονό 10 φορές και 8 στο μεικτό.

Είχε συμμετάσχει στην αντισφαίριση σε πολλά διεθνή τουρνουά, στο Πρωτάθλημα αντισφαίρισης Ανατολικής Μεσογείου το 1947 ήταν δεύτερη στο απλό, και πρώτη το 1947 και το 1948 στο διπλό γυναικών με συμπαίκτρια την Μουάλα Γκοροντέτσκι. Στο διεθνές τουρνουά της Κωνσταντινούπολης ήταν πρώτη στο απλό και το διπλό μεικτό το 1947. Το 1950 έφτασε στον τρίτο γύρο του Ρολάν Γκαρός, πρώτη στο διεθνές πρωτάθλημα του Λιβάνου το 1951.

Στο αλπικό Σκι εκπροσώπησε την Τουρκία, σαν πρωταθλήτρια της χώρας, σε δύο διεθνείς διοργανώσεις.

Παραπομπές 

Τουρκάλες αθλήτριες της αντισφαίρισης
Τούρκοι πανεπιστημιακοί
Τούρκοι σκοπευτές
Τούρκοι χιονοδρόμοι
Τούρκοι αθλητές της ιππασίας
Έβαν Σπίγκελ

Ο Έβαν Τόμας Σπίγκελ (Evan Thomas Spiegel, 4 Ιουνίου 1990) είναι Αμερικανός επιχειρηματίας. Είναι γνωστότερος ως συνιδρυτής και διευθύνων σύμβουλος της εφαρμογής Snapchat, μαζί με τους Μπόμπι Μέρφι και Ρέγκι Μπράουν, οι οποίοι ήταν και συμφοιτητές του Σπίγκελ στο Πανεπιστήμιο Στάνφορντ.

Σύμφωνα με το περιοδικό Forbes, τα κέρδη του Σπίγκελ για το 2017 ανέρχονται στα 3.4 δισεκατομμύρια δολάρια.

Πρώτα Χρόνια 
Γεννήθηκε στο Λος Άντζελες και είναι γιος των δικηγόρων Τζον Σπίγκελ & Μελίσα Αν Τόμας. Έχει δύο αδελφές, την Καρολίν και την Λόρεν. Φοίτησε στο ιδιωτικό σχολείο Crossroads School for Arts and Sciences της Σάντα Μόνικα και έπειτα σπούδασε στο Πανεπιστήμιο Στάνφορντ.

Επίσης, παρακολούθησε μαθήματα σχεδιασμού στο Otis College of Art and Design ενώ ήταν μαθητής και έχει εργαστεί σε βιοϊατρική εταιρία.

Καριέρα 
Το 2012, ο Σπίγκελ έφυγε από το Πανεπιστήμιο Στάνφορντ για να επικεντρωθεί στο σχεδιασμό του Snapchat πριν πάρει το πτυχίο του. Ενώ μελετούσε το σχεδιασμό του, πρότεινε να γίνει το Snapchat η προπτυχιακή του εργασία για το Πανεπιστήμιο. Έτσι, μαζί με τους συμφοιτητές του, Μπόμπι Μέρφι και Ρέγκι Μπράουν, ίδρυσαν την εφαρμογή και ο Σπίγκελ έγινε διευθύνων σύμβουλος.

Το περιοδικό Wall Street Journal, ανέφερε αργότερα ότι ο Σπίγκελ και ο Μέρφι κατέχουν το 70% των δικαιωμάτων ψήφου στην εταιρεία και το 45% των συνολικών μετοχών.

Προσωπική ζωή 
Το 2015 ξεκίνησε να βγαίνει με το μοντέλο της Victoria's Secret, Μιράντα Κερ. Οι δυο τους γνωρίστηκαν το 2014, σε ένα δείπνο της εταιρίας Louis Vuitton στη Νέα Υόρκη.

Αρραβωνιάστηκαν το 2016 και στις 27 Μαΐου 2017 παντρεύτηκαν στο σπίτι του Σπίγκελ, στο Λος Άντζελες.

Έχουν αποκτήσει μαζί έναν γιο, τον Χαρτ (8 Μαΐου 2018),

Αμερικανοί επιχειρηματίες
Ιωάννης Γουλιέλμος Φρίζο της Οράγγης

Ο Ιωάννης-Γουλιέλμος-Φρίζο, ολλανδ. Johan-Willem-Friso (14 Αυγούστου 1687 – 14 Ιουλίου 1711) από τον Οίκο του Νάσσαου ήταν πρίγκιπας του Νάσσαου-Ντητς (1696-1702) και μετά της Οράγγης (1702-1711) και κυβερνήτης των επαρχιών Φρεισίας και Χρόνινεν (1696-1711).

Βιογραφία
Ήταν ο μόνος γιος του Ερρίκου-Καζιμίρ Β΄ κόμη του Νάσσαου-Ντιτς και κυβερνήτη των επαρχιών Φρεισίας και Χρόνινεν. Μητέρα του ήταν η Ερριέττα-Αμαλία, κόρη του Ιωάννη-Γεωργίου Β΄ πρίγκιπα του Άνχαλτ-Ντεσάου και εξαδέλφη του Γουλιέλμου Γ΄ πρίγκιπα της Οράγγης και βασιλιά της Αγγλίας.. 

Το 1696 απεβίωσε ο πατέρας του και τον διαδέχθηκε στην κομητεία του Ντητς και ως κυβερνήτης στις δύο επαρχίες. Το 1702 απεβίωσε ο Γουλιέλμος Γ΄ πρίγκιπας της Οράγγης και κυβερνήτης πέντε επαρχιών. Ο Ιωάννης-Γουλιέλμος-Φρίζο ήταν -από τον πατέρα του- συγγενής του: ο Ερρίκος-Καζιμίρ Β΄ ήταν εξάδελφος του Γουλιέλμου Γ΄ και αν ληφθεί μόνο η εξ αρρενογονίας συγγένεια ήταν 3ος εξάδελφος του Γουλιέλμου Γ΄. Ο Ιωάννης-Γουλιέλμος-Φρίζο διεκδίκησε τις πέντε επαρχίες (Ολλανδία, Ζηλανδία, Ουτρέχτη, Γκέλντερς, Οβερέισελ) που ήταν ο Γουλιέλμος Γ΄ κυβερνήτης, αλλά αυτές αρνήθηκαν λόγω της δημοκρατικής μερίδας της Ολλανδίας. Είναι η Β΄ περίοδος χωρίς κυβερνήτη (1702-47). Ο γιος του έγινε το 1747 κυβερνήτης και των επτά Ηνωμένων Επαρχιών. 

Ο Ιωάννης-Γουλιέλμος-Φρίζο ήταν, σύμφωνα με τη διαθήκη του Γουλιέλμου Γ΄, διάδοχός του στο πριγκιπάτο της Οράγγης. Όμως ο Φρειδερίκος Α΄ της Πρωσίας, επίσης εξάδελφος του Γουλιέλμου Γ΄, ήταν σύμφωνα με τη διαθήκη του Φρειδερίκου-Ερρίκου (πάππου του Γουλιέλμου Γ΄) κληρονόμος του πριγκιπάτου· κατέλαβε ένα μέρος του και αργότερα το παραχώρησε στη Γαλλία. 

Όταν ο πρίγκιπας έγινε 20 ετών, ανέλαβε στρατηγός των Ολλανδικών στρατευμάτων και συμμετείχε στον Πόλεμο για την Ισπανική Διαδοχή, υπό την αρχηγία του Τζων Τσώρτσιλ δούκα του Μάρλμπορω. Αποδείχθηκε ικανός αξιωματούχος. Διηύθυνε το πεζικό στη μάχη του Ουντενάρντε, στην πολιορκία της Λιλ και στη μάχη του Μαλπλακέ. Το κύρος που απέκτησε από τη στρατιωτική του υπηρεσία πρέπει να ηταν η αιτία που οι υπόλοιπες πέντε επαρχίες τον αναβίβασαν σε κυβερνήτη τους. Το 1711 άφησε το μέτωπο της Φλάνδρας για να συναντήσει στη Χάγη τον Φρειδερίκο Α΄, για να συζητήσουν για τη διεκδίκησή του στο πριγκιπάτο της Οράγγης. Λόγω του κακού καιρού το πλοίο που τον μετέφερε ανετράπη και ο πρίγκιπας πνίγηκε. Μετά από 49 ημέρες γεννήθηκε ο γιος του.

Οικογένεια
Νυμφεύθηκε το 1709 τη Μαρία-Λουίζα, κόρη του Καρόλου λαντγκράβου της Έσσης-Κάσσελ και είχε τέκνα:
 Αμαλία 1710-1777, παντρεύτηκε τον Φρειδερίκο διάδοχο του Μπάντεν-Ντούρλαχ.
 Γουλιέλμος Δ΄ 1711-1751, πρίγκιπας της Οράγγης. 

Ο Ιωάννης-Γουλιέλμος-Φρίζο και η σύζυγός του είναι οι (πιο πρόσφατοι) κοινοί πρόγονοι όλων των ηγεμόνων της σημερινής Ευρώπης. Αυτό ισχύει από το 1938, όταν ο απόγονός του Φραγκίκσος-Ιωσήφ Β΄ έγινε πρίγκιπας του Λιχτενστάιν.

Πηγές
 Pieter Lodewijk Muller: «Johann Wilhelm Friso», Allgemeine Deutsche Biographie (ADB) (στη γερμαν.), τόμ. 14, Duncker & Humblot, Λειψία 1881, σσ. 275–276

Αναφορές

Οίκος του Νάσσαου
Γουλιέλμος Δ΄ της Οράγγης

Ο Γουλιέλμος Δ΄, ολλανδ. Willelm IV (1 Σεπτεμβρίου 1711 - 22 Οκτωβρίου 1751) από τον Οίκο του Νάσσαου ήταν κυβερνήτης (stadtholder) των επτά Ηνωμένων Επαρχιών, ο πρώτος κληρονομικός κυβερνήτης.

Βιογραφία
Ο Γουλιέλμος-Κάρολος-Ερρίκος-Φρίζο γεννήθηκε στο Λέεβαρντεν της Ολλανδίας και ήταν ο μόνος γιος του Ιωάννη-Γουλιέλμου-Φρίζο πρίγκιπα της Οράγγης και κυβερνήτη των επαρχιών Φρεισίας και Χρόνινεν. Μητέρα του ήταν η Μαρία-Λουίζα, κόρη του Καρόλου λαντγκράβου της Έσσης-Κάσσελ.

Όταν ο πατέρας του απεβίωσε το 1711 τον διαδέχθηκε ως κυβερνήτης των δύο επαρχιών, αλλά ήταν σχεδόν δύο μηνών και έτσι ήταν υπό την επιτροπεία της μητέρας του. Το 1720 χρίστηκε ιππότης του Τάγματος της Περικνημίδος. Το 1722 η επαρχία Γκέλντερς τον εξέλεξε ως κυβερνήτη. Αργότερα τo 1729 απεβίωσε ο 4ος εξάδελφός του Χριστιανός κόμης του Νάσσαου-Ντίλενμπουργκ άτεκνος και τον κληρονόμησε. To 1743 απεβίωσε ο 3ος εξάδελφος του πατέρα του Γουλιέλμος-Υάκινθος κόμης του Νάσσαου-Ζίγκεν και τον κληρονόμησε επίσης. 

Το 1747 Γαλλικός στρατός εισέβαλε στη Φλάνδρα απειλώντας την Ολλανδία. Οι κάτοικοι συνειδητοποίησαν ότι η κατάτμηση της χώρας τους την είχε αποδυναμώσει· αποφάσισαν ότι χρειαζόταν ένας ισχυρός κυβερνήτης και στράφηκαν στον πρίγκιπα της Οράγγης. Έτσι ο Γουλιέλμος Δ΄ και η οικογένειά του μετέβησαν από το Λέεβαρντεν στη Χάγη. Η Γενική Συνέλευση των Κάτω Χωρών τον ονόμασε κυβερνήτη όλων των επτά Ηνωμένων  Επαρχιών και έκανε τη θέση κληρονομική. Ο Γουλιέλμος Δ΄ τοποθέτησε τον Λουδοβίκο-Ερνέστο των Γουέλφων του κλάδου Μπράουνσβαϊγκ-Λύνεμπουργκ ως στρατάρχη.

Ο Γουλιέλμος Δ΄ εθεωρείτο πρόσχαρος, μορφωμένος και επιτυχημένος πρίγκιπας. Αν και δεν είχε πρότερη εμπειρία στη διακυβέρνηση, ήταν δημοφιλής. Σταμάτησε την με ανάθεση, έμμεση συλλογή φόρων, όπου οι εισπράκτορες πλούτιζαν μεγάλα ποσά. Ήταν επίσης γενικός Διευθυντής της Ολλανδικής Εταιρείας των Ανατολικών Ινδιών και οι σχέση του με τους επιχειρηματίες μεγάλωνε. Παράλληλα η διαφορά πλουσίων και φτωχών αυξανόταν. Ήταν γενικός Κυβερνήτης ως το 1751, οπότε απεβίωσε στη Χάγη. Στις ΗΠΑ, η επαρχία Οράνζ της Βιρτζίνιας και η πόλη Οράνγκεμπουργκ της Νότιας Καρολίνας ονομάστηκαν από αυτόν.

Οικογένεια
Νυμφεύτηκε το 1734 την Άννα των Γουέλφων-Αννοβέρου, κόρη του Γεωργίου Β΄ της Αγγλίας και είχε τέκνα:
 Καρολίνα 1743-17787, παντρεύτηκε τον Κάρολο-Χριστιανό πρίγκιπα του Νάσσαου-Βάιλμπουργκ.
 Γουλιέλμος Ε΄ 1748-1806, πρίγκιπας της Οράγγης.
 μία κόρη 1736, μία κόρη 1739, Άννα 1746, απεβίωσαν νήπια.

Παραπομπές

Οίκος του Νάσσαου
Resident Evil 7: Biohazard

Το Resident Evil 7: Biohazard (αναγραμμένο ως: RESIDENT EVII. biohazard), γνωστό στην Ιαπωνία ως Biohazard 7: Resident Evil (ιαπωνικά: バイオハザード7 レジデント イービル, Χέπμπορν: Baiohazādo 7 Rejidento Ībiru, αναγραμμένο ως: BIOHA7.ARD resident evil) είναι βιντεοπαιχνίδι επιβίωσης τρόμου που αναπτύχθηκε και διανεμήθηκε από την Capcom. Κυκλοφόρησε τον Ιανουάριο του 2017 παγκοσμίως για τα Microsoft Windows, PlayStation 4 – με την υποστήριξη του PlayStation VR headset – και Xbox One. Είναι το έβδομο μέρος της κύριας σειράς Resident Evil και το 24 συνολικά. Είναι το πρώτο παιχνίδι της κύριας σειράς που διαθέτει οπτική πρώτου προσώπου.

Η ιστορία ακολουθεί τον Ethan Winters ο οποίος αναζητά την σύζυγό του, Mia, πράγμα που τον οδηγεί σε έναν έρημο οικισμό όπου κατοικεί η οικογένεια Baker. Ο Ethan χρησιμοποιεί όπλα και εργαλεία στις μάχες ενάντια των Baker, και μιας μορφής βακτηρίων με ανθρώπινη μορφή. Κατά την πορεία του παιχνιδιού χρησιμοποιούνται αντικείμενα ίασης και επιλύονται γρίφοι. Σε αντίθεση με το στοιχείο της δράσης που υπερτερεί στα Resident Evil 5 και 6, το Resident Evil 7  εστιάζει στο στοιχείο του τρόμου και της εξερεύνησης που προϋπήρχε στα πρώτα παιχνίδια της σειράς. Χρησιμοποιεί οπτική πρώτου προσώπου και έχει αναπτυχθεί εξ ολοκλήρου με τη μηχανή γραφικών της Capcom, RE Engine. Επικεφαλής την ομάδας ανάπτυξης, η οποία αποτελούνταν από περίπου 120 άτομα, ήταν ο Κόσι Νακανίσι, σκηνοθέτης του Resident Evil: Revelations. Το παιχνίδι παρουσιάστηκε ως demo εικονικής πραγματικότητας υπό τον τίτλο KITCHEN, ένα χρόνο πριν την επίσημη ανακοίνωσή του στην E3 2016. 

Το Resident Evil 7 έλαβε γενικότερα θετική υποδοχή, αποσπώντας επαίνους για τον τρόπο παιχνιδιού, τα γραφικά και τον σχεδιασμό του. Μέχρι τον Απρίλιο του 2017, πούλησε 3,5 εκατομμύρια κομμάτια.

Παραπομπές

Εξωτερικοί σύνδεσμοι 
 Επίσημη ιστοσελίδα

Αμνησία στα βιντεοπαιχνίδια
Βιντεοπαιχνίδια του 2017
Βιντεοπαιχνίδια της Capcom
Βιντεοπαιχνίδια επιβίωσης
Βιντεοπαιχνίδια τρόμου
Βιντεοπαιχνίδια του PlayStation 4
Βιντεοπαιχνίδια PlayStation VR
Βιντεοπαιχνίδια τοποθετημένα στο 2017
Βιντεοπαιχνίδια τοποθετημένα στη Λουιζιάνα
Βιντεοπαιχνίδια Resident Evil
Βιντεοπαιχνίδια ανεπτυγμένα στην Ιαπωνία
Βιντεοπαιχνίδια με εναλλακτικούς τερματισμούς
Βιντεοπαιχνίδια των Windows
Βιντεοπαιχνίδια του Xbox One
Βιντεοπαιχνίδια με γυναίκες ανταγωνιστές
Μαζική δολοφονία στη μυθοπλασία
Ψυχικές δυνάμεις στη μυθοπλασία
Λευκαδίτι Φωκίδας

Το Λευκαδίτι είναι ορεινό χωριό στη Δωρίδα του Νομού Φωκίδος, σε υψόμετρο 640 μέτρα. Έχει πληθυσμό 106 κατοίκους, σύμφωνα με την απογραφή του 2011 και μαζί με το Κάλλιο και το Κλήμα Λιδωρικίου Φωκίδας συναποτελούν την Τοπική Κοινότητα Λευκαδιτίου της Δημοτικής Ενότητας Λιδωρικίου του Δήμου Δωρίδος.

Γεωγραφία - Αξιοθέατα 
Το Λευκαδίτι βρίσκεται στους δυτικούς πρόποδες της Γκιώνας, πάνω στην επαρχιακή οδό Λιδωρικίου - Αρτοτίνας και απέχει 11 χλμ από το Λιδωρίκι. Κάτω από το χωριό ρέει ο Επάνω Μόρνος, ενώ στην γύρω περιοχή υπάρχουν βράχοι και γκρεμνοί καλυμμένοι από δάση με πουρνάρια, βελανιδιές και έλατα. Η υπόλοιπη περιοχή είναι θαμνόφυτη, κατάλληλη για κτηνοτροφία, με την οποία απασχολούνται κυρίως οι κάτοικοι. Παλαιότερα υπήρχαν κάποιες γεωργικές καλλιέργειες, όπως δημητριακά, αμπέλια ή λίγα κηπευτικά, αλλά μόνο της ελιάς συνεχίζεται σήμερα. Πολιούχοι του χωριού είναι ο Άγιος Κωνσταντίνος και Ελένη, των οποίων ο ναός βρίσκεται στο κέντρο του ενώ στα γύρω μέρη υπάρχουν τα εξωκλήσια του Αγίου Αθανασίου, της Υπαπαντής, της Μεταμορφώσεως του Σωτήρος, της Αγίας Παρασκευής, του Αγίου Γεωργίου και του Προφήτη Ηλία.

Ιστορία 
Το παλιό Λευκαδίτι, σύμφωνα με την προφορική παράδοση, ήταν χτισμένο ΝΑ της σημερινής του θέσης, στην τοποθεσία «Μελαία» και μετακινήθηκε στη νέα του θέση που λέγεται «Παλιοχώρι», εξαιτίας μιας θεομηνίας που το έπληξε. Για το όνομα του χωριού, λέγεται πως προέκυψε επειδή η καταγωγή μιας από τις πρώτες οικογένειες που κατοίκησαν την περιοχή ήταν από τη Λευκάδα. Στην περίοδο της Τουρκοκρατίας, δύο παιδιά της οικογένειας αυτής πολέμησαν μαζί με τον οπλαρχηγό Ανδρέα Βερούση, πατέρα του Οδυσσέα Ανδρούτσου. Ο ένας τους, Χρόνης Λευκαδίτης, συνελήφθη με προδοσία από τους Τούρκους και αποκεφαλίστηκε στο Δαδί. Στα βόρεια όρια του χωριού με τη Συκιά, βρίσκεται η «αποκλείστρα» Κάργιο, όπου σε περιπτώσεις κινδύνου από τους Τούρκους κατέφευγαν για ασφάλεια οι κάτοικοι των γύρω χωριών. Εκεί τον Μάιο του 1825, δόθηκε μάχη και οι Τούρκοι αποκρούστηκαν με απώλειες.

Παραπομπές 

Δήμος Δωρίδος
Χωριά του νομού Φωκίδας
I Μεραρχία Πεζικού (Ελλάδα)

Η 1η Μεραρχία Πεζικού (Ι ΜΠ «Σμύρνη») είναι ιστορική μονάδα του Ελληνικού Στρατού. Συγκροτήθηκε το 1897 ως μεραρχία πεζικού και έχει λάβει μέρος σε όλες τις μεγάλες μάχες του Ελληνικού Στρατού. Κατά την διάρκεια των Βαλκανικών πολέμων έλαβε το προσωνύμιο «Σιδηρά Μεραρχία».

Το στρατηγείο της βρίσκεται στην Βέροια και παρά τον τίτλο της δεν πρόκειται για μια συμβατική μεραρχία πεζικού αλλά περιλαμβάνει το σύνολο των Ειδικών Δυνάμεων του Ελληνικού Στρατού.

Έμβλημα 
Το έμβλημα της απεικονίζει ένα τσαρούχι ευζώνου και μία εφ όπλου λόγχη. Στην κορυφή του θυρεού υπάρχει το ρητό ΑΕΡΑ.

Διάρθρωση 
 1η Μεραρχία Πεζικού, με έδρα τη Βέροια
 Λόχος Στρατηγείου 1ης Μεραρχίας Πεζικού (ΛΣ/Ι ΜΠ)
 1ο Λόχο Διαβιβάσεων (1ο ΛΔΒ)
Διοίκηση Πυροβολικού 1ης Μεραρχίας Πεζικού (ΔΠΒ/I ΜΠ)
Διοίκηση Μηχανικού 1ης Μεραρχίας Πεζικού (ΔΜΧ/I ΜΠ)

 13η Διοίκηση Ειδικών Επιχειρήσεων (13η ΔΕΕ), με έδρα την Αθήνα 
 1η Ταξιαρχία Kαταδρομών - Αλεξιπτωτιστών (1η ΤΑΞ ΚΔ-ΑΛ), με έδρα την Ρεντίνα 
 32η Ταξιαρχία Πεζοναυτών (32 ΤΑΞ ΠΖΝ), με έδρα το  Βόλο
 71η Αερομεταφερόμενη Ταξιαρχία (71 Α/Μ ΤΑΞ), με έδρα τη Νέα Σάντα
 1η Ταξιαρχία Αεροπορίας Στρατού (1η ΤΑΞΑΣ), με έδρα το Στεφανοβίκειο

Παραπομπές

Εξωτερικοί σύνδεσμοι 
 Γ.Ε.Σ.

Μεραρχίες της Ελλάδας
Βέροια
Λεύκα Φωκίδας

Η Λεύκα είναι ημιορεινός οικισμός που βρίσκεται στη Δωρίδα του Νομού Φωκίδος, σε υψόμετρο 480 μέτρα. Έχει πληθυσμό 29 κατοίκους, σύμφωνα με την απογραφή του 2011 και μαζί με το Αιγίτιο, το Παλαιόκαστρο, την Πεντάπολι και τη Σκαλούλα, συναποτελούν την Τοπική Κοινότητα Πενταπόλεως της Δημοτικής Ενότητας Λιδωρικίου του Δήμου Δωρίδος. Το χωριό βρίσκεται ΝΔ του Λιδωρικίου και ΒΔ του Μαλανδρίνου δίπλα στην τεχνητή λίμνη του Μόρνου. Σε κοντινή απόσταση από το χωριό υπάρχει ένα πρόχωμα που πάνω του περνάει η επαρχιακή οδός Λιδωρικίου - Κροκύλειου και συνδέει τη Λεύκα με την Πεντάπολι.

Παραπομπές 

Χωριά του νομού Φωκίδας
Δήμος Δωρίδος
Ράζλγιεβο

Το Ράζλγιεβο (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

Γεωγραφία 

Το χωριό ευρίσκεται επί της συμβολής των ποταμών Τσρνα Ριέκα και Λούκαβατς.

Ιστορία

Δημογραφία

Ιστορική εξέλιξη του πληθυσμού του οικισμού

Κατανομή του πληθυσμού ανά εθνότητα (1991)

Τοπική κοινότητα 
Το 1991, η τοπική κοινότητα του Ράζλγιεβο αριθμούσε  κατοίκους, οι οποίοι ήσαν κατανεμημένοι ως κάτωθι:

Δείτε επίσης 
 Πόλεις της Βοσνίας και Ερζεγοβίνης
 Δήμοι της Βοσνίας και Ερζεγοβίνης

Παραπομπές

Εξωτερικοί Σύνδεσμοι 
  Maplandia
  Δορυφορική εικόνα του Ράζλγιεβο στο fallingrain.com

Οικισμοί του Μπρτσκο
Οικισμοί του Μπρτσκο με σερβική πληθυσμιακή πλειοψηφία
Ντόνγι Ζόβικ (Μπρτσκο)

Το Ντόνγι Ζόβικ (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

Γεωγραφία

Ιστορία

Δημογραφία

Ιστορική εξέλιξη του πληθυσμού του οικισμού

Κατανομή του πληθυσμού ανά εθνότητα (1991)

Δείτε επίσης 
 Πόλεις της Βοσνίας και Ερζεγοβίνης
 Δήμοι της Βοσνίας και Ερζεγοβίνης

Παραπομπές

Εξωτερικοί Σύνδεσμοι 
  Maplandia
  Δορυφορική εικόνα του Ντόνγι Ζόβικ στο fallingrain.com 

Οικισμοί του Μπρτσκο
Οικισμοί του Μπρτσκο με κροατική πληθυσμιακή πλειοψηφία
Ντόνγι Ράχιτς

Το Ντόνγι Ράχιτς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

Γεωγραφία 

Το χωριό ευρίσκεται επί των όχθων του ποταμού Λούκαβατς.

Ιστορία

Δημογραφία

Ιστορική εξέλιξη του πληθυσμού του οικισμού

Κατανομή του πληθυσμού ανά εθνότητα (1991)

Δείτε επίσης 
 Πόλεις της Βοσνίας και Ερζεγοβίνης
 Δήμοι της Βοσνίας και Ερζεγοβίνης

Παραπομπές

Εξωτερικός Σύνδεσμος 
  Δορυφορική εικόνα του Ντόνγι Ράχιτς στο fallingrain.com

Οικισμοί του Μπρτσκο
Οικισμοί του Μπρτσκο με κροατική πληθυσμιακή πλειοψηφία
Μπιβίν του Γκορζ

Ο Μπιβίν του Γκορζ (Bivin de Vienne, πέθανε το 863) ήταν Φράγκος ευγενής, ο οποίος νυμφεύτηκε τη Ριχίλδη, κόρη του Μπόζο του πρεσβύτερου. Με αυτό τον γάμο έγινε ο νέος γενάρχης του Οίκου των Μποζονιδών.

Βιογραφία
Έγινε ηγούμενος σε όλη την διάρκεια της ζωής του στο αβαείο του Γκορζ, από το οποίο πήρε την προσωνυμία του.

Οικογένεια
Με τον γάμο του με την Ριχίλδη απέκτησε:
 Ροθίλδη, δεύτερη σύζυγος τού Καρόλου του Φαλακρού. .
 Ριχάρδος, δούκας της Βουργουνδίας.
 Μπόζο της Προβηγκίας.

Παραπομπές

Πηγές
Pierre Riche, The Carolingians: The Family who Forged Europe, transl. Michael Idomir Allen, (University of Pennsylvania Press, 1983)

Οίκος των Μποζονιδών
Μπόζο ο Πρεσβύτερος

Ο Μπόζο ο πρεσβύτερος (Boson l'Ancien, 800 - 855) ήταν Φράγκος κόμης του Τορίνο και κόμης του Βαλουά από τον Οίκο των Μποζονιδών.

Οικογένεια
Με την σύζυγο του Ενγκελτρούδη απέκτησε:
 Μπόζο απεβ. 874, κόμης του Βαλουά.
 Τευτβέργα, παντρεύτηκε τον Λοθάριο Β΄ της Λοθαριγγίας .
 Ριχίλδη, παντρεύτηκε τον Μπιβίν του Γκορζ.
 Χούκμπερτ, κόμης του Βαλουά και ηγούμενος στο αββαείο του Αγίου Μαυρικίου (820-864).

Παραπομπές

Πηγές
Pierre Riché, The Carolingians, a family who forged Europe.

Οίκος των Μποζονιδών
Κάρολος Κωνσταντίνος του Βιεν

Ο Κάρολος Κωνσταντίνος του Βιεν (Charles-Constantin de Vienne, περί το 901 - 962) κόμης του Βιεν και μέλος του Οίκου των Μπιβινιδών ήταν γιος του Λουδοβίκου του Τυφλού, βασιλιά της Προβηγκίας και Ρωμαίου αυτοκράτορα και της Άννας κόρης του Βυζαντινού αυτοκράτορα Λέοντος ΣΤ΄ και της δεύτερης συζύγου του Ζωής Ζαούτζαινας. Όταν πέθανε ο πατέρας του (929) ο Ούγος της Προβηγκίας ο οποίος ήταν βασιλιάς της Ιταλίας κατέλαβε την Προβηγκία και την παρέδωσε στον Ροδόλφο Β΄ της Βουργουνδίας (933). Ο Κάρολος Κωνσταντίνος για κάποιον άγνωστο λόγο δεν κληρονόμησε τον αυτοκρατορικό θρόνο ή την Προβηγκία, αυτό θεωρήθηκε παράνομο. Ο Ροδόλφος της Γαλλίας του παραχώρησε σαν αποζημίωση την κομητεία του Βιεν (931).
Παντρεύτηκε την Θιμβέργη του Τρουά με την οποία απέκτησε δυο γιους:

 Ριχάρδος
 Ουβέρτος

Θεωρίες για την προέλευση του ονόματος Κωνσταντίνος

Στα καταστατικά της κομητείας εμφανίζεται με το όνομα Κάρολος. Ο Φλόντοαρντ στα Χρονικά που έγραψε την εποχή που ζούσε ο ίδιος ο κόμης τον αποκαλεί "Κάρολος Κωνσταντίνος, γιος του Λουδοβίκου του τυφλού", με το ίδιο όνομα αναφέρεται για τον πρίγκιπα τον 10ο αιώνα ο ιστορικός Ριτσέρους που χρησιμοποιούσε σαν πηγή τον Φλόντοαρντ. Το όνομα Κωνσταντίνος υπήρξε σοβαρό θέμα συζήτησης, ο Πούλ θεωρεί ότι είναι εφεύρεση του Φλόντοαρντ η οποία έχει σχέση με το Αρλ το οποίο λεγόταν και Κωνσταντίνα, αλλά ο Πρεβιτέ-Ορτόν αναφέρει ότι το όνομα Κωνσταντίνος έχει σχέση με την καταγωγή της μητέρας του. Ένα γράμμα της εποχής που διασώθηκε από τον πατριάρχη Νικόλαο Α΄ Μυστικό αναφέρει ότι ο Βυζαντινός αυτοκράτορας Λέων ο Σοφός πατέρας του Κωνσταντίνου του Πορφυρογέννητου αρραβώνιασε μια από τις κόρες του με έναν Φράγκο πρίγκιπα, ξάδελφο της Μπέρτας της Τοσκάνης ο οποίος είχε αργότερα μια μεγάλη ατυχία. Ο άτυχος πρίγκιπας ήταν ο Λουδοβίκος Γ΄ του οποίου η μητέρα Ερμενγκάρδη της Ιταλίας ήταν πρώτη ξαδέλφη της Μπέρτας και τυφλώθηκε στις 21 Ιουλίου 905, η νύφη αντίστοιχα ήταν η Άννα κόρη του Λέοντος του Σοφού και της δεύτερης συζύγου του Ζωής Ζαούτζαινας μεγαλύτερη ετεροθαλής αδελφή του Κωνσταντίνου του Πορφυρογέννητου. Το όνομα Κωνσταντίνος με αυτόν τον τρόπο σχετίζεται με την καταγωγή της μητέρας του. Δεν γνωρίζουμε ωστόσο αν ο γάμος έγινε τελικά και οι ιστορικοί συναντούν μεγάλες δυσκολίες για να καταγράψουν τα γεγονότα επειδή πολλές ημερομηνίες δεν ταιριάζουν.

Παραπομπές

Πηγές

Burgundy and Provence, Constance Brittain Bouchard, The New Cambridge Medieval History: Volume 3, C.900-c.1024, ed. Timothy Reuter, Rosamond McKitterick, (Cambridge University Press, 1999)
C.W. Previte-Orton, The Early History of the House of Savoy, (Cambridge University Press, 1912)
Constance Brittain Bouchard, Those of My Blood: Creating Noble Families in Medieval Francia, (University of Pennsylvania Press, 2001)
Dictionnaire de Biographie Française. Roman d'Amat and R. Limousin-Lamothe (ed). Paris, 1967.
Eleanor Shipley Duckett, Death and Life in the Tenth Century, (The University of Michigan Press, 1967)
Reginald L. Poole, "Burgundian Notes", English Historical Review, 27(1912)
Shepard, Jonathan, The Cambridge History of the Byzantine Empire, Cambridge University Press, 2008

Οίκος των Μποζονιδών
Ο Παραμυθένιος Κόσμος του Δάσους

Ο Παραμυθένιος Κόσμος του Δάσους (Le storie del Bosco) είναι σειρά βιβλίων του Ιταλού εικονογράφου και συγγραφέα Antonio Lupatelli υπό το ψευδώνυμο Tony Wolf. Αποτελείται από έξι βιβλία που εκδόθηκαν μεταξύ του 1984 και 1985. Στην Ελλάδα κυκλοφορούν από τις εκδόσεις Στρατίκη.

Αποτελείται από τα εξής βιβλία:
 Οι κάτοικοι του Δάσους ( Il Bosco 1984)
 Στη χώρα των Νάνων ( Gnomi 1984)
 Έρχονται οι Γίγαντες ( Giganti 1984)
 Οι Νεράιδες του Δάσους ( Fate 1984)
 Τα Μεγάλα Ζιζάνια ( Folletti 1984)
 Η Παράξενη Χώρα ( Draghi 1985)

Σειρές βιβλίων
Φρειδερίκος του Νάσσαου-Βάιλμπουργκ

Ο Φρειδερίκος (γερμανικά: Frederick, 26 Απριλίου 1640 – 8 Σεπτεμβρίου 1675) από τον Οίκο του Νάσσαου ήταν κόμης του Νάσσαου-Βάιλμπουργκ (1655-75).

Βιογραφία
Γεννήθηκε στο Μετς και ήταν ο μόνος (επιζήσας) γιος του Ερνέστου Καζιμίρ, κόμη του Νάσσαου-Βάιλμπουργκ και της Άννας Μαρίας, κόρης του Γουλιέλμου Β΄, κόμη του Σάιν-Βίτγκενσταϊν-Χάχενμπουργκ.

Οικογένεια
Νυμφεύτηκε το 1663 τη Χριστιανή-Ελισάβετ, κόρη του Ερνέστου, κόμη του Σάιν-Βίτγκενσταϊν-Χόμπουργκ και είχε τέκνα:
 Ιωάννης-Ερνέστος 1664-1719.
 Φρειδερίκος-Γουλιέλμος-Λουδοβίκος 1665-1684.
 Μαρία-Χριστιανή 1666-1734.

Αναφορές
 Christian Daniel Vogel, Beschreibung des herzogthums Nassau, σελ. 355 Online
 Fried Köllner, Geschichte des vormaligen Nassau-Sarbrück'schen Landes und seiner Regenten, σελ. 338

Εξωτερικοί σύνδεσμοι
 

Οίκος του Νάσσαου
Ιωάννης Ερνέστος του Νάσσαου-Βάιλμπουργκ

Ο Ιωάννης Ερνέστος, γερμ. Johann Ernst (13 Ιουνίου 1664 - 27 Φεβρουαρίου 1719) από τον Οίκο του Νάσσαου ήταν κόμης (1675-1688) και μετά πρίγκιπας (1688-1719) του Νάσσαου-Βάιλμπουργκ (1675-88).

Βιογραφία
Γεννήθηκε στο Βάιλμπουργκ και ήταν γιος του Φρειδερίκου, κόμη του Νάσσαου-Βάιλμπουργκ και της Χριστιάνας Ελισάβετ, κόρης του Ερνέστου, κόμη του Σάιν-Βίτγκενσταϊν-Χόμπουργκ.

Οικογένεια
Νυμφεύτηκε το 1683 τη Μαρία Πολυξένη, κόρη του Φρειδερίκου Έμιχ, κόμη του Λάινινγκεν-Ντάγκσμπουργκ και είχε τέκνα:
 Φρειδερίκος Λουδοβίκος 1683-1703, απεβίωσε στη μάχη του Σπάιερμπαχ
 Κάρολος Αύγουστος 1685-1753, κόμης του Νάσσαου-Βάιλμπουργκ
 Κάρολος Ερνέστος 1689-1709
 Μαγδαληνή Ερριέττα 1691-1725, παντρεύτηκε τον Φρειδερίκο Γουλιέλμο, πρίγκιπα του Ζολμς-Μπράουνφελς
 Αλβερτίνη 1693-1748

Αναφορές
 Ernst Joachim: Johann Ernst von Nassau-Weilburg, in: Allgemeine Deutsche Biographie (1881), S. 272-273
 Dr. C. Spielmann: Geschichte der Stadt und Herrschaft Weilburg, 1896, Neuauflage 2003

Εξωτερικοί σύνδεσμοι
  Worldroots
   Weilburg

Οίκος του Νάσσαου
Φρειδερίκος Γουλιέλμος του Νάσσαου-Βάιλμπουργκ

Ο Φρειδερίκος Γουλιέλμος, γερμ. Friedrich Wilhelm (25 Οκτωβρίου 1768 - 9 Ιανουαρίου 1816) από τον Οίκο του Νάσσαου ήταν πρίγκιπας του Νάσσαου-Βάιλμπουργκ (1788-1816).

Βιογραφία
Γεννήθηκε στη Χάγη και ήταν ο πρώτος από τα επιζήσαντα τέκνα του Καρόλου Χριστιανού, πρίγκιπα του Νάσσαου-Βάιλμπουργκ και της Καρολίνας του Νάσσαου, κόρης του Γουλιέλμου Δ΄, πρίγκιπα της Οράγγης.

Οικογένεια
Νυμφεύτηκε το 1788 τη Λουίζα Ισαβέλλα, κόρη του Γουλιέλμου Γεωργίου, κόμη του Σάιν-Χάχενμπουργκ και βουργράβου του Κίρχμπεργκ και είχε τέκνα:
 Γουλιέλμος 1792-1839, δούκας του Νάσσαου
 Ερριέττα Αλεξανδρινή 1797-1829, παντρεύτηκε τον Κάρολο των Αψβούργων-Λωρραίνης, αρχιδούκα της Αυστρίας & δούκα του Τέσεν. Της δόθηκε ο τίτλος της κόμισσας του Τίφενμπαχ
 Φρειδερίκος Γουλιέλμος 1799-1845
 Βιλελμίνη 1834-1892, κόμισσα του Τίφενμπαχ, παντρεύτηκε τον Εμίλ ντε Ζιραρντέν
 Αυγούστα Λουίζα 1794-1796

Εξωτερικοί σύνδεσμοι
 

Οίκος του Νάσσαου
Γουλιέλμος του Νάσσαου

Ο Γουλιέλμος (γερμ. Wilhelm, 14 Ιουνίου 1792 - 20/30 Αυγούστου 1839) από τον Οίκο του Νάσσαου ήταν πρίγκιπας του Νάσσαου-Βάιλμπουργκ (1816) και μετά δούκας του Νάσσαου (1816-39).

Βιογραφία
Ο Γεώργιος Γουλιέλμος Αύγουστος Ερρίκος Βελγικός γεννήθηκε στο Κιρχχαϊμμπόλαντεν και ήταν ο πρωτότοκος γιος του Φρειδερίκου Γουλιέλμου του Νάσσαου-Βάιλμπουργκ και της Λουίζας Ισαβέλλας, κόρης του Γουλιέλμου Γεωργίου του Σάιν-Χάχενμπουργκ, Βουργράβου του Κίρχμπεργκ.

Οικογένεια
Νυμφεύτηκε πρώτα το 1813 τη Λουίζα των Βέττιν, κόρη του Φρειδερίκου της Σαξονίας-Άλτενμπουργκ, και είχε τέκνα:
 Αυγούστα Λουίζα Φρειδερίκη Μαξιμιλιανή Βιλελμίνη (12 Απριλίου - 3 Οκτωβρίου 1814).
 Θηρεσία (1815-1871), παντρεύτηκε τον Πέτρο του Ολδεμβούργου.
 Αδόλφος (1817-1905), μεγάλος δούκας του Λουξεμβούργου
 Γουλιέλμος Κάρολος Ερρίκος Φρειδερίκος (1819-1823).
 Μαυρίκιος Γουλιέλμος Αύγουστος Κάρολος Ερρίκος (1820-1850).
 Μαρία Βιλελμίνη Λουίζα Φρειδερίκη Ερριέττα (1822-1824).
 Γουλιέλμος Κάρολος Αύγουστος Φρειδερίκος (1823-1828).
 Μαρία (1825-1902), παντρεύτηκε τον Χέρμαν του Βιντ. Η κόρη τους Ελισάβετ παντρεύτηκε τον Κάρολο Α΄ της Ρουμανίας.

Η Λουίζα απεβίωσε το 1825 και ο Γουλιέλμος έκανε δεύτερο γάμο το 1829 με την Παυλίνα, κόρη του Παύλου της Βυρτεμβέργης, και είχε τέκνα:
 κόρη (27 - 28 Απριλίου 1830).
 Έλενα (1831-1888), παντρεύτηκε τον Γεώργιο Βίκτωρα του Βάλντεκ & Πύρμοντ
 Νικόλαος Γουλιέλμος (1832-1905), νυμφεύτηκε μοργανατικά τη Νατάλια Πούσκινα, κόρη του ποιητή Αλεξάντρ Πούσκιν. 
 Σοφία (1836-1913), παντρεύτηκε τον Όσκαρ Β΄ της Σουηδίας.

Αναφορές σε πηγές

Εξωτερικοί σύνδεσμοι
 

Οίκος του Νάσσαου
Ο κυρίαρχος του παιχνιδιού

Ο κυρίαρχος του παιχνιδιού (αγγλικά: Best Player) είναι αμερικανική κωμική τηλεοπτική ταινία , η οποία προβλήθηκε στις 12 Μαρτίου 2011. Στην Ελλάδα, η ταινία προβλήθηκε στις 28 Δεκεμβρίου 2015. Στην ταινία πρωταγωνιστούν οι Τζέρι Τρέινορ και Τζενέτ ΜακΚέρντι. Τα γυρίσματα της ταινίας ξεκίνησαν στις 24 Οκτωβρίου 2009 στο Βανκούβερ του Καναδά και τελείωσαν στις 18 Νοεμβρίου του ίδιου έτους.

Πλοκή

Ο 30χρονος Κουίνσι (Τζέρι Τρέινορ) πρωταθλητής των video games και ζει με τους γονείς του. Το πρωί δουλεύει ως delivery boy και τα βράδια παίζει video games, στο υπόγειο του σπιτιού του. Όμως, οι γονείς του αποφασίζουν να πουλήσουν το σπίτι και θα πρέπει τώρα να βρει αλλού να ζήσει. Έτσι, αποφασίζει να συμμετάσχει σ' ένα διαγωνισμό ενός ηλεκτρονικού παιχνιδιού, που ονομάζεται Black Hole, ώστε να κερδίσει και με το χρηματικό έπαθλο να αγοράσει το δικό του σπίτι. Δυστυχώς γι' αυτόν, το παιχνίδι έχει έναν κορυφαίο παίκτη, μία έφηβη που ονομάζεται Κρις (Τζενέτ ΜακΚέρντι), και όταν Κουίνσι βλέπει ότι δεν μπορεί να τη νικήσει, βάζει μπροστά ένα σχέδιο, να την σαμποτάρει στην προσωπική της ζωή, ώστε να τη βγάλει από το παιχνίδι. Δεν γνωρίζει όμως ότι όλα αυτά θα αλλάξουν τις απόψεις του για τη ζωή, την αγάπη και το μέλλον του.

Ηθοποιοί

 Τζέρι Τρέινορ ως Κουίνσι (Κιου) Τζόνσον
 Τζενέτ ΜακΚέρντι ως Κριστίνα (Κρις) (Πρόντιτζι) Σόντερς
 Αμίρ Ταλάι ως Γουέντελ (Μπιγκ Νταμπ)
 Τζάνετ Βάρνεϊ ως Τρέισι Σόντερς
 Νικ Μπένσον ως Σέλντεν (Σελ-Σοκ)
 Ζαν-Λυκ Μπιλοντώ ως Ας ΜακΦί
 Κάλομ Γουόρθι ως Ζάστροου
 Ρόμπερτ Καπρόν ως Λέιζερ μπόι

Παραπομπές

Εξωτερικοί σύνδεσμοι

 Επίσημη Ιστοσελίδα
 Η σελίδα της ταινίας στο Internet Movie Database

Ταινίες του Nickelodeon
Τηλεταινίες
Γκέρλαχ Α΄ του Νάσσαου

Ο Γκέρλαχ Α΄, γερμ. Gerlach I (μεταξύ 1275 και 1283 - 7 Ιανουαρίου 1361) από τον Οίκο του Νάσσαου ήταν κόμης του Νάσσαου (1298-1344).

Βιογραφία
Ήταν ο μόνος επιζήσας γιος του Αδόλφου, κόμη του Νάσσαου και βασιλιά της Γερμανίας και της Ιμάγκινα, κόρης του Γκέρλαχ Δ΄ του Ίζενμπουργκ-Λίμπουργκ.

Οικογένεια
Νυμφεύτηκε πρώτα το 1307 την Αγνή, κόρη του Ερρίκου του νεότερου από τον Οίκο της Έσσης και είχε τέκνα:
 Αδόλφος Α΄, κόμης του Νάσσαου-Βίζμπαντεν-Ίντσταϊν
 Ιωάννης Α΄ 1309-1371, κόμης του Νάσσαου-Βάιλμπουργκ
 Γκέρλαχ 1322-1371, αρχιεπίσκοπος του Μάιντς
 Αδελαΐδα απεβ. 1344, παντρεύτηκε τον Ούλριχ Γ΄, κύριο του Χάναου
 Αγνή, μοναχή στο αββαείο Κλάρενταλ
 Ελισάβετ περ.1326-περ.1370, παντρεύτηκε τον Λουδοβίκο του Χοενλόε
 Μαρία απεβ. 1366, παντρεύτηκε τον Κόνραντ του Βάινσμπεργκ

Πριν το 1337 ο Γκέρλαχ Α΄ έκανε δεύτερο γάμο με την Ίρμγκαρντ, κόρη του Κραφτ του Χοενλόε-Βάικερσχαϊμ και είχε τέκνα:
 Κραφτ απεβ. 1356 στη μάχη του Πουατιέ
 Ρούπρεχτ π. 1340-1390, κόμης του Νάσσαου-Ζόννενμπεργκ

Εξωτερικοί σύνδεσμοι
 www.genealogie-mittelalter.de

Οίκος του Νάσσαου
Ανώτατη Στρατιωτική Διοίκηση Εσωτερικού και Νήσων (Ελλάδα)

Η Ανώτερη Στρατιωτική Διοίκηση Εσωτερικού και Νήσων (ΑΣΔΕΝ) είναι σχηματισμός επιπέδου σώματος στρατού του Ελληνικού Στρατού με σκοπό την άμυνα των νησιών του Αιγαίου.

Ιστορία 
Συγκροτήθηκε στην Αθήνα το 1945 ως Ανώτατη Στρατιωτική Διοίκηση Αττικής, από το 1961 εξελίχθηκε από μια εδαφική αμυντική δύναμη σε έναν σχηματισμό μεγέθους σώματος στρατού, επιβλέποντας τις τέσσερις Διοικήσεις Εθνοφυλακής της περιοχής του Αιγαίου. Σύντομα μετονομάστηκε σε Ανώτερη Στρατιωτική Διοίκηση Εσωτερικών και Νησιών (ΑΣΔΕΝ), για να αντικατοπτρίζει το διευρυμένο ρόλο της.

Το 1995, η έδρα της διοίκησης μεταφέρθηκε στο προάστιο του Καρέα στην Αθήνα, Αττική και μέχρι το 2005 έγινε σημαντικός επιχειρησιακός σχηματισμός του Ελληνικού Στρατού, αποτελούμενος από δύο μεραρχίες και πέντε ταξιαρχίες, έκαστη την ονομασία Ανώτερη Διοίκηση Ταγμάτων Εθνοφυλακής (ΑΔΤΕ). Μετά από μια εκτεταμένη αμυντική επανεξέταση το 2013, οι δυνατότητες του σώματος ενισχύθηκαν με την αναδιοργάνωση της 5ης Ταξιαρχίας Πεζικού ως αερομεταφερόμενη ταξιαρχία για να καταστεί η δύναμη ταχείας αντίδρασης της ΑΣΔΕΝ.

Έμβλημα 
Το έμβλημα της απεικονίζει την Πύλη των Λεόντων των Μυκηνών. Στην κορυφή του θυρεού υπάρχει το ρητό ΑΜΥΝΕΣΘΑΙ ΠΕΡΙ ΠΑΤΡΗΣ.

Διάρθρωση 
 Ανώτατη Στρατιωτική Διοίκηση Εσωτερικού και Νήσων, με έδρα το Βύρωνα
 Λόχος Στρατηγείου ΑΣΔΕΝ (ΛΣ/ΑΣΔΕΝ)
 Διοίκηση Πυροβολικού ΑΣΔΕΝ (ΔΠΒ/ΑΣΔΕΝ)
 2ο Συγκρότημα Επικοινωνιών, Ηλεκτρονικού Πολέμου, Πληροφορικής και Επιτήρησης (2ο ΣΕΗΠΠΕΠ)
 ΤΕ Ερμουπολης, με έδρα τη Σύρο
Τ/Δ 41ου Συντάγματος Πεζικού, με έδρα τη Σαμοθράκη
5η Αερομεταφερόμενη Ταξιαρχία (5 A/M ΤΑΞ «V Μεραρχία Κρητών»), με έδρα τα Χανιά
88η Στρατιωτική Διοίκηση (88 ΣΔΙ), με έδρα τη Λήμνο
79η Ανώτερη Διοίκηση Ταγμάτων Εθνοφυλακής (79η ΑΔΤΕ), με έδρα τη Σάμο
80η Ανώτερη Διοίκηση Ταγμάτων Εθνοφυλακής (80η ΑΔΤΕ), με έδρα την Κω
95η Ανώτερη Διοίκηση Ταγμάτων Εθνοφυλακής (95 ΑΔΤΕ), με έδρα τη Ρόδο
96η Ανώτερη Διοίκηση Ταγμάτων Εθνοφυλακής (96 ΑΔΤΕ), με έδρα τη Χίο
98η Ανώτερη Διοίκηση Ταγμάτων Εθνοφυλακής (98 ΑΔΤΕ), με έδρα τη Λέσβο

Παραπομπές

Εξωτερικοί σύνδεσμοι 
 Γ.Ε.Σ.

Σώματα στρατού της Ελλάδας‎
Δήμος Βύρωνα